
Nr. 5500 din 23.05.2025 


                                                     Raport de specialitate 

        Luând act de proiectul de hotărâre inițiat de către primarul Municipiului Marghita, privind transmiterea fără plată  în proprietate către cultele religioase  de pe raza UAT Municipiul Marghita  a unor bunuri imobile  aflate în folosința gratuită a acestora.
          Avand in vedere cererile cultelor religioase care au depus cereri în baza Legii nr. 239/2007  de transmitere a dreptului de proprietate pentru imobilele primite în folosință gratuită , si anume solicitările :
· Parohiei Ortodoxe Romane  II Marghita nr. 1/3846 din 20.08.2024 si nr. 1/3084 din 23.05.2025  prin care solicită transmiterea fără plată a suprafeței de 2178 mp. teren atribuit în folosință si pe care este edificat un lăcas de cult -Biserica Sf. Margareta  situată in Marghita Calea Republicii nr. 55
· Episcopiei Romano Catolice Oradea  nr. 1/4353 din 25.11.2020  si cererea nr. 1/3086 din 23.05.2025 prin care solicita transmiterea fără plată a suprafetei de 250 mp. teren  inscris cu drept de folosinta  pe nr. topografic 397/2 in CF 104632 Marghita și pe care este edificată o constructie cu destinatie administrativa si servicii sociale a unitatii de cult .
Facem precizarea că  Parohia Romano- Catolica Marghita a obținut proprietatea pe terenul atribuit în folosintă gratuită pe care se găseste lăcasul de cult de pe Calea Republicii nr. 39 prin Hotărârea Consiliului Local nr. 136 din 27 iulie 2021
· Parohiei Greco-Catolice Marghita nr. 1/2802 si nr.1/2803 din 12.06.2024 prin care se solicită transmiterea fără plată a suprafeței  totale de 836 mp. înscrisă pe nr. cadastral  106670 în CF 106670 Marghita ( numar constituit din din nr. topo 55  cu cota de 260 mp atribuit in folosinta gratuita prin HCL nr. 6 din 27.01.2000  respectiv 525 mp. atribuit in folosinta prin HCL nr.120 din 25.07.2024 , reprezentând lăcas de cult si casă parohială.

              Ținând cont de prevederile art 1 din Legea nr. 239/2007  modificată și completată cu Legea nr. 194/2020  si anume :”Imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.” ”Prin imobile, în înţelesul prezentei legi, se înţelege atât terenurile atribuite în folosinţă, după 1 ianuarie 1990, în vederea edificării de locaşuri de cult sau de clădiri cu destinaţie administrativă, educaţională, de asistenţă socială şi a anexelor acestora, cât şi clădirile împreună cu terenul aferent primite, după 1 ianuarie 1990, pentru realizarea de către culte a unor activităţi spirituale, administrative, educaţionale, de asistenţă socială.”
           De asemenea legea specială prevede : ”Hotărârea de transmitere cu titlu gratuit a dreptului de proprietate adoptată în temeiul prezentei legi se comunică unităţii de cult care a făcut cererea.
         Actul de transmitere cu titlu gratuit a dreptului de proprietate se încheie în termen de 15 zile de la data comunicării hotărârii, dreptul de proprietate putând fi înscris în cartea funciară. Actele prin care cultele religioase recunoscute devin titulare ale dreptului de proprietate sunt scutite de taxă de timbru.
         În cazul în care cererea de transmitere în proprietate este respinsă, o nouă cerere poate fi formulată după trecerea unui termen de minimum un an de la data depunerii primei cereri.
        Imobilele dobândite în condiţiile prezentei legi nu pot fi înstrăinate şi nu li se poate schimba destinaţia timp de 30 de ani de la data dobândirii dreptului de proprietate.
        Nerespectarea dispoziţiilor alin. (1) atrage nulitatea absolută a actului de transmitere a proprietăţii şi repunerea în situaţia anterioară.
        În baza prevederilor art.129  alin. 8 lit.a) din O.U.G. nr. 57/2019 privind Codul administrativ, cu modificările și completările ulterioare, consider întemeiat din punct de vedere legal adoptarea acestui proiect de hotărâre.

